**Informácia o spracúvaní osobných údajov finančných agentov**

Ochrana súkromia našich finančných agentov pri spracúvaní osobných údajov je pre nás veľmi dôležitá. Pri spracúvaní Vašich osobných údajov postupujeme v súlade s právnymi predpismi a zabezpečujeme ich ochranu v maximálnej možnej miere, ktorá zodpovedá technickej úrovni nami používaných prostriedkov.

Táto informácia o spracúvaní osobných údajov finančných agentov Vám poskytne informácie o tom, ako nakladáme s Vašimi osobnými údajmi, ako nás môžete kontaktovať, ak máte otázku ohľadom spracúvania svojich osobných údajov, a taktiež ďalšie dôležité informácie, ktoré súvisia s tým, ako v ČSOB spracúvame osobné údaje.

Na účely tejto informácie sa finančným agentom rozumie:

* viazaný finančný agent v zmysle § 8 zákona č. 186/2009 Z. z. o finančnom sprostredkovaní a finančnom poradenstve a o zmene a doplnení niektorých zákonov v znení neskorších predpisov (ďalej len „zákon o FS“), jeho zamestnanci a členovia štatutárneho orgánu (ďalej len „VFA“),
* samostatný finančný agent v zmysle § 7 zákona o FS, jeho zamestnanci a členovia štatutárneho orgánu (ďalej len „SFA“),
* podriadený finančný agent v zmysle § 9 zákona o FS, jeho zamestnanci a členovia štatutárneho orgánu (ďalej len „PFA“).

**Prevádzkovateľom spracúvaných osobných údajov je**

**Československá obchodná banka, a. s.,**

so sídlom Žižkova 11, Bratislava 811 02**,**

IČO: 36 854 140,

zapísaná v Obchodnom registri Okresného súdu Bratislava I, oddiel Sa, vložka č. 4314/B

vo vzťahu k VFA a SFA, s ktorými sú v zmluvnom vzťahu, a k PFA v zmluvnom vzťahu s týmto SFA.

**ČSOB Poisťovňa, a.s.,**

so sídlom Žižkova 11, Bratislava 811 02**,**

IČO: 31 325 416,

zapísaná v Obchodnom registri Okresného súdu Bratislava I, oddiel Sa, vložka č. 444/B

vo vzťahu k VFA a SFA, s ktorými sú v zmluvnom vzťahu, a k PFA v zmluvnom vzťahu s týmto SFA.

**ČSOB stavebná sporiteľňa, a.s.,**

so sídlom Žižkova 11, Bratislava 811 02**,**

IČO: 35 799 200,

zapísaná v Obchodnom registri Okresného súdu Bratislava I, oddiel Sa, vložka č. 2590/B

vo vzťahu k VFA a SFA, s ktorými sú v zmluvnom vzťahu, a k PFA v zmluvnom vzťahu s týmto SFA.

**ČSOB Leasing, a.s.,**

so sídlom Žižkova 11, Bratislava - mestská časť Staré Mesto 815 10,

IČO: 35 704 713,

zapísaná v Obchodnom registri Okresného súdu Bratislava I, oddiel Sa, vložka č. 1220/B

vo vzťahu k VFA a SFA, s ktorými sú v zmluvnom vzťahu, a k PFA v zmluvnom vzťahu s týmto SFA.

**ČSOB Leasing poisťovací maklér, s.r.o.,**

so sídlom Žižkova 11, Bratislava - mestská časť Staré Mesto 815 10,

IČO: 35 887 222,

zapísaná v Obchodnom registri Okresného súdu Bratislava I, oddiel Sro, vložka č. 31861/B

vo vzťahu k PFA, s ktorými sú v zmluvnom vzťahu.

(ďalej tiež „ ČSOB“ alebo „prevádzkovateľ“).

Prevádzkovateľ podľa Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov)

**informuje svojich finančných agentov o spracúvaní osobných údajov.**

**Za prevádzkovateľa Vašich údajov sa považuje vždy tá spoločnosť patriaca do finančnej skupiny ČSOB, ktorej ste osobné údaje poskytli, alebo ktorá ich od Vás získala za určitým účelom spracúvania.**

Group Data Protection Officer ČSOB predstavuje osobu zodpovednú za ochranu osobných údajov v ČSOB.

Group Data Protection Officera môžete kontaktovať prostredníctvom nasledovných kontaktných údajov:

* e-mailová adresa: dpo@csob.sk,
* písomne na adrese: Československá obchodná banka, a.s., Žižkova 11, Bratislava 811 02.

**Aké osobné údaje, prečo a akým spôsobom ich spracúvame**

Pri evidencii našich finančných agentov spracúvame nasledovné osobné údaje:

* Identifikačné údaje najmä titul, meno, priezvisko, rodné priezvisko, rodné číslo (ak je pridelené), dátum narodenia, miesto narodenia, štátna príslušnosť, osobné číslo, označenie finančného agenta, v mene ktorého finančný agent vykonáva finančné sprostredkovanie
* Kontaktné údaje - adresa trvalého pobytu, adresa miesta podnikania, adresa prechodného pobytu, korešpondenčná adresa, telefónne číslo, e-mailová adresa a pod.
* Údaje vytvárajúce ekonomickú identitu - údaj o provízii/odmene a jej náležitostiach, číslo bankového účtu, na ktorý je provízia/odmena poukazovaná
* Údaje o vzdelaní - údaje o najvyššom dosiahnutom vzdelaní
* Údaje z výpisu z registra trestov - výpis z registra trestov ako potvrdenie o bezúhonnosti.

Osobné údaje finančného agenta ako dotknutej osoby sú spracúvané spravidla na základe plnenia zmluvy o finančnom sprostredkovaní (ďalej len „zmluva“), plnenia zákonných povinností alebo oprávneného záujmu.

**Príprava zmluvy a plnenie povinností zo zmluvy**

Aby sme s Vami mohli uzavrieť zmluvu, potrebujeme Vaše osobné údaje. Získané osobné údaje až do momentu podpisu zmluvy spracúvame na účel prípravy zmluvy. Po podpise zmluvy spracúvame Vaše údaje v súvislosti s plnením podmienok uzatvorenej zmluvy.

**Výplata provízie/odmeny** **a jej náležitostí**

V súvislosti s províziou/odmenou za výkon činností vyplývajúcej zo zmluvy, ČSOB spracúva Vaše osobné údaje, ktoré majú vplyv na výpočet provízie / odmeny, ale aj údaje, ktoré sa týkajú spôsobu jej výplaty.

**Riadenie vzťahov so zákazníkmi**

Vaše záujmy a preferencie sú pre nás dôležité. Snažíme sa mať čo najlepší prehľad o tom, aké služby využívate a aké máte priania. Chceme čo najlepšie vybavovať Vaše požiadavky, ktoré nám adresujete na pobočkách, našich zákazníckych linkách či prostredníctvom našich internetových stránok či aplikácií. Cieľom je skvalitňovanie našich služieb vrátane poradenstva, ktoré Vám je poskytované, ale aj produktov.

**Kontrola a prevencia podvodov**

Pri výkone našich činností dbáme na prevenciu, odhaľovanie a vyšetrovanie podvodných konaní. Využívame pri tom údaje, ktoré môžu indikovať možný podvod - napr. údaje o realizovaných obchodoch. Vaše údaje za účelom kontroly a prevencie podvodov spracúvame podľa príslušných právnych predpisov z dôvodu obozretného podnikania a na ochranu našich práv a oprávnených záujmov.

**Účtovníctvo a dane**

Ako regulované subjekty podliehajú jednotliví členovia ČSOB daňovým a účtovným povinnostiam vyplývajúcim z príslušných právnych predpisov. S cieľom plnenia týchto povinností voči regulátorom spracúvame Vaše údaje.

**Vnútorná správa a reporting**

V rámci tohto účelu spracúvame Vaše osobné údaje na plánovanie, vyhodnocovanie efektivity našich aktivít a ich organizáciu. Napríklad vyhodnocujeme úspešnosť predaja našich produktov, či iné parametre našej činnosti. Na tento účel spracúvané údaje agregujeme, to znamená, že ich zoskupujeme do väčších celkov, čoho výsledkom sú súhrnné čísla, ktoré už nie je možné priradiť ku konkrétnej osobe. Interné reporty realizujeme na základe oprávneného záujmu na takomto spracúvaní. Okrem toho sme podľa príslušných právnych predpisov povinní zostavovať rôzne výkazy – napr. pre potreby regulátorov a iných príslušných orgánov.

**Uplatňovanie právnych nárokov (Sporová agenda)**

Existujú prípady, keď sme nútení vymáhať naše nároky súdnou cestou – predovšetkým ide o nezaplatené pohľadávky. V takom prípade spracúvame Vaše osobné údaje v nevyhnutnom rozsahu, ktorý sa týka daného nároku, a sú potrebné pre ochranu našich práv a právom chránených záujmov. Ide najmä o Vaše základné identifikačné údaje, údaje zo zmluvného vzťahu, či údaje súvisiace s plnením zmluvy.

Kontrola a prevencia podvodov

Pri výkone našich činností dbáme na prevenciu, odhaľovanie a vyšetrovanie podvodných konaní. Využívame pri tom údaje, ktoré môžu indikovať možný podvod – napr. údaje o realizovaných transakciách, geolokačné údaje či informácie o kradnutých dokladoch. Vaše údaje za účelom kontroly a prevencie podvodov spracúvame podľa príslušných právnych predpisov z dôvodu obozretného podnikania a na ochranu našich práv a oprávnených záujmov.

#### Kontrola a prevencia podvodov

Pri výkone našich činností dbáme na prevenciu, odhaľovanie a vyšetrovanie podvodných konaní. Využívame pri tom údaje, ktoré môžu indikovať možný podvod – napr. údaje o realizovaných transakciách, geolokačné údaje či informácie o kradnutých dokladoch. Vaše údaje za účelom kontroly a prevencie podvodov spracúvame podľa príslušných právnych predpisov z dôvodu obozretného podnikania a na ochranu našich práv a oprávnených záujmov.

**Testovanie software**

V určitých prípadoch nie je možné účinne zaviesť nový software v systéme bez toho, aby sme ho neotestovali aj na Vašich dátach. Ide o výnimočné prípady, keď máme nastavené prísne postupy na to, aby bola zachovaná bezpečnosť a integrita Vašich dát.

**Poskytovanie produktových benefitov**

V rámci tohto účelu spracúvame Vaše osobné údaje na overenie zmluvného vzťahu s ČSOB SP za účelom poskytnutia produktovej zľavy produktov poskytovanými spoločnosťami patriacimi do finančnej skupiny ČSOB.

Právnym základom pre spracúvanie osobných údajov pre účely Kontrola a prevencia podvodov, Vnútorná správa a reporting, Riadenie vzťahov so zákazníkmi, Testovanie software, Poskytovanie produktových benefitov a Uplatňovanie právnych nárokov je oprávnený záujem prevádzkovateľa. V tomto ohľade ČSOB zabezpečuje, že vplyv na Vaše súkromie je obmedzený na minimum a nie je narušená rovnováha medzi oprávnenými záujmami ČSOB a prípadným dopadom na Vaše súkromie. Ak napriek tomu budete mať výhrady voči spracovávaniu svojich údajov na tento účel, môžete uplatniť svoje právo namietať proti spracúvaniu Vašich údajov.

Pri spracúvaní osobných údajov na vyššie uvedený účel nevyužívame profilovanie ani nevykonávame automatizované rozhodovanie.

Osobné údaje nie sú sprístupňované mimo ČSOB okrem prípadov poskytnutia súčinnosti zákonom predpokladaným subjektom. Osobné údaje nie sú spracúvané pre iný účel ako ten, na ktorý boli získané.

Vaše osobné údaje spracúvame, uchovávame a chránime po dobu stanovenú platnými právnymi predpismi. Doby uchovávania sa líšia v závislosti od konkrétneho účelu, na ktorý osobné údaje spracúvame. Stanovená doba uchovávania údajov na príslušný účel rešpektuje zásadu minimalizácie uchovávania údajov, ktorá zaisťuje, že údaje spracúvame len počas nevyhnutného obdobia trvania účelu spracúvania údajov.

**Cezhraničný prenos osobných údajov**

Vaše osobné údaje môžu byť predmetom cezhraničného prenosu do krajín v rámci Európskej únie, ako aj do krajín, ktoré poskytujú primeranú úroveň ochrany, a to v súlade s ustanoveniami príslušných právnych predpisov. Osobné údaje neprenášame do tretích krajín, ktoré nezaručujú primeranú ochranu osobných údajov, ak tak nie je pri konkrétnom druhu obchodu dohodnuté alebo ak to nevyplýva z povahy obchodu.

**Aké máte práva**

Máte právo na prístup k Vašim údajom a  na poskytnutie ich kópie a máte právo na prenos Vašich údajov.

Máte právo na opravu Vašich údajov.

Máte právo namietať proti spracúvaniu Vašich údajov.

Máte právo žiadať obmedzenie spracúvania Vašich údajov.

Máte právo na vymazanie Vašich údajov („právo na zabudnutie“).

**Podrobná informácia o Vašich právach a spôsobe ich uplatnenia je uvedená v Memorande ochrany osobných údajov uverejnenom na webovej stránke** [www.csob.sk](http://www.csob.sk).

Pokiaľ sa domnievate, že došlo k porušeniu Vašich práv k osobným údajom alebo k porušeniu podmienok spracúvania Vašich údajov, máte právo obrátiť sa so sťažnosťou na dozorný orgán, ktorým je:

Úrad na ochranu osobných údajov SR

Hraničná 12, 820 07 Bratislava 27

Uvedomujeme si vážnosť a aktuálnosť témy ochrany osobných údajov, a preto Vám touto informáciou dávame na vedomie, akým spôsobom pristupujeme k Vašim osobným údajom a na aký účel ich využívame. Týmto dokumentom Vás chceme ubezpečiť, že k osobným údajom pristupujeme s dôverou a rešpektom, riadiac sa platnými právnymi predpismi a využívajúc dostupnú mieru technologickej ochrany. Podrobnú a vždy aktuálnu informáciu o spracúvaní osobných údajov v ČSOB nájdete v Memorande ochrany osobných údajov uverejnenom na webovej stránke [www.csob.sk](http://www.csob.sk).

V prípade otázok týkajúcich sa ochrany osobných údajov, na ktoré ste nenašli odpoveď v tomto dokumente, napíšte nám na dpo@csob.sk.